Ανδρέας Γλυνιαδάκης

Ο Ανδρέας Γλυνιαδάκης (Χανιά, 26 Αυγούστου 1981) είναι Έλληνας πρώην διεθνής καλαθοσφαιριστής. Με ύψος 2,16 μ. αγωνιζόταν στη θέση του σέντερ. Αγωνίστηκε σε εικοσιδύο συλλόγους σε Ελλάδα και εξωτερικό, κατακτώντας συνολικά δεκατρείς τίτλους, από τους οποίους ξεχωρίζουν οι δυο Ευρωλίγκες (2000, 2012) και τα πέντε Πρωταθλήματα Ελλάδας (1998, 1999, 2000, 2001, 2012). Σήμερα είναι πρόεδρος του Πανελλήνιου Συνδέσμου Αμειβομένων Καλαθοσφαιριστών.

Σταδιοδρομία
Γεννήθηκε στα Χανιά. Έχει αγωνιστεί στην ομάδα των Χανίων, στην ΑΕΚ, το Περιστέρι, και τον ΠΑΟ. 

Με τον Παναθηναϊκό στην τετραετία 1997-2001, κατέκτησε την Ευρωλίγκα το 2000 στο Κλειστό γήπεδο του ΠΑΟΚ, στη Θεσσαλονίκη και 4 πρωταθλήματα (1998, 1999, 2000, 2001).

Το 2003 επιλέχθηκε στο δεύτερο γύρο του ντραφτ από τους Ντιτρόιτ Πίστονς, ενώ έχει αγωνιστεί υπό δοκιμή στους Ατλάντα Χωκς και τους Μπόστον Σέλτικς.

Το Σεπτέμβριο του 2007 επέστρεψε στην ΑΕΚ αλλά σύντομα έλυσε τη συνεργασία του με την ομάδα. Συνολικά από το 2006 μέχρι το 2007 πέρασε από τις ομάδες, Άλμπεκερκι Θάντερμπερντς, Ροανόκε Νταζλ, Σιάτλ Σόνικς και Βίρτους Μπολόνια. Στις 11 Οκτωβρίου 2007 ανακοινώθηκε επίσημα η απόκτησή του από την ομάδα του Αμαρουσίου. Το 2008 κατέκτησε την τρίτη θέση με το Μαρούσι στο πρωτάθλημα Ελλάδας που εξασφάλισε την έξοδο της ομάδας στην Ευρωλίγκα. Από τις 10/7/2009 έως τον Ιούνιο 2012 ήταν παίκτης του Ολυμπιακού ΣΦΠ. Το 2012 κέρδισε την Ευρωλίγκα και το πρωτάθλημα με τον Ολυμπιακό.

Τον Ιούνιο 2012 πήρε μεταγραφή στην Αστάνα, ομάδα καλαθοσφαίρισης του Καζακστάν. Το 2013 υπέγραψε συμβόλαιο στη λιθουανική Λιέτουβος Ρίτας. Στις 1 Φεβρουαρίου 2014, υπέγραψε συμβόλαιο με τον ΑΠΟΕΛ Λευκωσίας, όπου αγωνίστηκε στον τελικό του Κυπέλλου και στα play-offs του Πρωταθλήματος, βοηθώντας την ομάδα να κατακτήσει το Πρωτάθλημα στο τέλος της χρονιάς. Στη συνέχεια πήγε στην Τουρκία και υπέγραψε στην Ρόγιαλ Χαλί Γκαζιάντεπ. Αργότερα μετακόμισε στην Ρουμανία και αποφάσισε να παίξει στο Ρουμάνικο Πρωτάθλημα Μπάσκετ με την Ενέρτζια Ροβινάρι.

Τον Αύγουστο του 2015 υπέγραψε στην ελβετική Les Lions de Geneve. Την επόμενη σαιζόν αγωνίστηκε με τη φανέλα της Νέας Κηφισιάς ενώ τον Ιούλιο του 2016 συμφώνησε να αγωνιστεί με τα χρώματα του Π.Α.Ο.Κ. Στις 4 Αυγούστου 2017, ήρθε σε συμφωνία με τον Γυμναστικό Σύλλογο Κύμης για το πρωτάθλημα της Α1.

Το καλοκαίρι του 2018 υπέγραψε στην ομάδα του Α.Γ.Ο. Ρεθύμνου. Τον Απρίλιο του 2019 ανακοίνωσε την αποχώρηση του από την ενεργό δράση, μετά από 22 χρόνια αθλητικής πορείας. Στις 20 Απριλίου βραβεύτηκε από την τελευταία του ομάδα το Ρέθυμνο.

Εθνική Ελλάδας
Με την Εθνική Ελλάδος των εφήβων κέρδισε το χάλκινο μετάλλιο στο Ευρωμπάσκετ το 1998.

Η πρώτη του συμμετοχή στην Εθνική Ανδρών ήταν στις 14 Ιουνίου 2002 στον αγώνα με την Ιταλία (ήττα της εθνικής με 66-64). Συμμετείχε στο τουρνουά Ακρόπολις το 2007 με την Εθνική Ανδρών και αποκλείστηκε από τη δωδεκάδα πριν το Ευρωμπάσκετ της Ισπανίας. Επιλέχθηκε για το προολυμπιακό τουρνουά και για την ολυμπιακή ομάδα της Ελλάδας το 2008.
Στο Ευρωμπάσκετ του 2009 κέρδισε το χάλκινο μετάλλιο. Επίσης αγωνίστηκε στο Παγκόσμιο Κύπελλο 2014. 

Με το εθνόσημο μέτρησε συνολικά 37 συμμετοχές με 113 πόντους (μ.ο: 3.05).

Εκτός παρκέ 
Τον Ιούνιο του 2019 ο Πανελλήνιος Σύνδεσμος Αμειβομένων Καλαθοσφαιριστών ανακοίνωσε, πως ο Ανδρέας Γλυνιαδάκης είχε μόλις αναλάβει χρέη Προέδρου, με τη θητεία του να λήγει τον Ιούνιο του 2020. Τον Δεκέμβριο του 2020, μετά τις εκλογές του ΠΣΑΚ, παρέμεινε στο προεδρικό θώκο και συγκροτήθηκε το νέο Διοικητικό Συμβούλιο, του οποίου η θητεία θα είναι τριετής.

Τίτλοι-Διακρίσεις

Συλλογικές
Παναθηναϊκός
 Ευρωλίγκα: (2000)
 4x Πρωτάθλημα Ελλάδας: (1998, 1999, 2000, 2001)

Άλμπεκερκι Θάντερμπερντς
 Πρωτάθλημα D-League (NBA Development League): (2006)

Ολυμπιακός
 Ευρωλίγκα: (2012)
 Πρωτάθλημα Ελλάδας: (2012)
 2x Κύπελλο Ελλάδας: (2010, 2011)

Αστάνα
 Πρωτάθλημα Καζακστάν: (2013)
 Κύπελλο Καζακστάν: (2013)

ΑΠΟΕΛ
 Κυπριακό Πρωτάθλημα: (2014)

Εθνική Ομάδα
Εθνική Ελλάδος
 Ευρωμπάσκετ εφήβων: χάλκινο (1998)
 Ευρωμπάσκετ ανδρών: χάλκινο (2009)
2x Τουρνουά Ακρόπολις: (2007, 2009)

Ατομικές 

 2x Ελληνικό All-Star Game: (2004, 2009)

Παραπομπές

Εξωτερικοί σύνδεσμοι 
 
 
  Ανδρέας Γλυνιαδάκης, στατιστικά στην επίσημη ιστοσελίδα του Παγκοσμίου Κυπέλλου Καλαθοσφαίρισης 2010.
  Andreas Glyniadakis: National team stands above everyone, συνέντευξη στην επίσημη ιστοσελίδα της FIBA.

Έλληνες καλαθοσφαιριστές
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ17
Καλαθοσφαιριστές Εθνικής Ελλάδας Κ16
Καλαθοσφαιριστές Εθνικής Ελλάδας Κ19
Καλαθοσφαιριστές ΑΕΚ
Καλαθοσφαιριστές ΑΠΟΕΛ
Καλαθοσφαιριστές Αμαρουσίου
Καλαθοσφαιριστές Βίρτους Μπολόνια
Καλαθοσφαιριστές Λιέτουβος Ρίτας
Καλαθοσφαιριστές ΟΣΦΠ
Καλαθοσφαιριστές ΠΑΟ
Καλαθοσφαιριστές ΠΑΟΚ
Καλαθοσφαιριστές Πανελληνίου
Καλαθοσφαιριστές Περιστερίου
Καλαθοσφαιριστές Νέας Κηφισιάς
Καλαθοσφαιριστές Γ.Σ. Κύμης
Καλαθοσφαιριστές Σιατλ Σούπερσονικς
Καλαθοσφαιριστές Νιου Μέξικο Θάντερμπερντς
Καλαθοσφαιριστές Ροάνοουκ Νταζλ
Καλαθοσφαιριστές Ρεθύμνου
Καλαθοσφαιριστές καζακικών συλλόγων
Σέντερ
Έλληνες καλαθοσφαιριστές στο εξωτερικό
Καλαθοσφαιριστές Α1 Εθνικής Ελλάδας
Έλληνες καλαθοσφαιριστές στο NBA
Καλαθοσφαιριστές Παγκοσμίου Πρωταθλήματος 2014
Καλαθοσφαιριστές στους Θερινούς Ολυμπιακούς Αγώνες 2008
Καλαθοσφαιριστές ΜΚ Αστάνα